stanford-oval/wikipedia huggingface dataset:
Roman Josi
Ura > Maajoukkueura

| Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Hopeaa | Ruotsi & Suomi 2013 | jääkiekko |  |
|  Hopeaa | Tanska 2018 | jääkiekko |  |
|  Hopeaa | Tshekki 2024 | jääkiekko |  |
Josi pelasi ensimmäistä kertaa miesten MM-kilpailuissa jo 18-vuotiaana vuonna 2009. Vuoden 2013 MM-turnauksessa Sveitsi voitti MM-hopeaa, ensimmäisen jääkiekon MM-mitalinsa miesten turnauksissa sitten vuoden 1953, ja yhdeksän tehopistettä kymmenessä ottelussa tehnyt Josi valittiin turnauksen parhaaksi puolustajaksi sekä arvokkaimmaksi pelaajaksi. Josi oli voittamassa MM-hopeaa myös vuosien 2018 ja 2024 MM-kilpailuissa.
Alle 20-vuotiaiden MM-kilpailuissa Josi pelasi peräti neljä kertaa. Hän oli vuoden 2007 turnauksessa vain 16-vuotias. Vuonna 2008 Sveitsi putosi pääsarjasta seuraavaksi vuodeksi I-divisioonaan. Joukkue kuitenkin voitti I-divisioonan A-lohkon kultaa ja nousi taas seuraavaksi vuodeksi pääsarjaan. Josi oli tehoilla 2+2=4 alle 20-vuotiaiden I-divisioonan turnauksessa Sveitsin tehokkain puolustaja Yannick Blaserin kanssa. Hänet valittiin A-lohkon parhaaksi puolustajaksi. Vuoden 2010 turnaukseen Sveitsi palasi nousijajoukkueena, mutta joukkueen kisat päättyivät neljänteen sijaan. Josi toimi Sveitsin varakapteenina.
Josi pelasi myös alle 18-vuotiaiden MM-kilpailuissa vuosina 2007 ja 2008. Vuoden 2008 turnauksessa hän oli tehoilla 1+4=5 Sveitsin tehokkain puolustaja Patrick Geeringin kanssa ja valittiin joukkueen top-3-pelaajaksi.
Rullalautailu kesäolympialaisissa 2024

Rullalautailussa kilpailtiin Pariisin 2024 kesäolympialaisissa toista kertaa olympialaisten historiassa. Eri kilpailutapahtumia oli neljä siten, että naiset ja miehet kilpailivat katu- ja puistorullalautailussa. Tapahtumat käytiin 27. heinäkuuta – 7. elokuuta 2024 La Concordessa. Tokion olympialaisiin verrattuna Pariisissa nähtiin kahdeksan urheilijaa enemmän eli kilpailijoita on yhteensä 88.
Place de la Concorde.
Aikataulu

| 0 | 1 | 2 | 3 |
| --- | --- | --- | --- |
| K | Karsinta | L | Loppukilpailu |
| A | Aamupäivä | I | Iltapäivä |
| Pvm →> Laji ↓ | Su 28> 07..A | Su 28> 07..I | Ma 29> 07..A | Ma 29> 07..I | Ti 06> 08..A | Ti 06> 08..I | Ke 07> 08..A | Ke 07> 08..I |
| --- | --- | --- | --- | --- | --- | --- | --- | --- |
Miehet
| Katu |  |  | K | L |  |  |  |  |
| Puisto |  |  |  |  |  |  | K | L |
Naiset
| Katu | K | L |  |  |  |  |  |  |
| Puisto |  |  |  |  | K | L |  |  |
Mitaliyhteenveto

| Laji | Kultaa | Hopeaa | Pronssia |
| --- | --- | --- | --- |
| Miehet, katu tiedot |  Yūto Horigome Japani (JPN) |  Jagger Eaton Yhdysvallat (USA) |  Nyjah Huston Yhdysvallat (USA) |
| Naiset, katu tiedot |  Coco Yoshizawa Japani (JPN) |  Liz Akama Japani (JPN) |  Rayssa Leal Brasilia (BRA) |
| Miehet, puisto tiedot |  Keegan Palmer Australia (AUS) |  Tom Schaar Yhdysvallat (USA) |  Augusto Akio Brasilia (BRA) |
| Naiset, puisto tiedot |  Arisa Trew Australia (AUS) |  Kokona Hiraki Japani (JPN) |  Sky Brown Iso-Britannia (GBR) |
Rocky Fortune

| Rocky Fortune |
| --- | --- |
Tyyli:  komediallinen rikossarja
Kestoaika:  30 minuuttia
Pääosissa:  Frank Sinatra
Alkuperämaa:   Yhdysvallat
Verkko:  NBC
Esitetty:  6. lokakuuta 1953 – 30. maaliskuuta 1954
Jaksoja:  25
Tuotanto
Tuottaja(t):  George Lefferts
Käsikirjoittaja(t):  George Lefferts Ernest Kinoy
Rocky Fortune oli yhdysvaltalainen viikoittainen kuunnelmasarja, jota NBC esitti lokakuusta 1953 maaliskuuhun 1954. Sarjan loi George Lefferts, ja sen nimiroolissa esiintyi Frank Sinatra. Sarjaa tehtiin yhteensä 25 jaksoa.
Rocky Fortunea esitettiin tiistaisin kello 21.30 itärannikon aikaa, välittömästi Dragnetin jälkeen. Sarja oli sponsoroimaton, ja sen ensimmäinen jakso, Oyster Shucker, esitettiin 6. lokakuuta 1953.
Sinatran roolihahmo Rocky Fortune, oikealta nimeltään Rocco Fortunato, oli monitaitoinen nuori mies, joka vastaanotti erilaisia työtehtäviä Gridley Employment Agencylta. Sarjan aikana Fortune toimi muun muassa haastemiehenä, museo-oppaana, taksinkuljettajana, henkivartijana, rekkakuskina ja lomakeskuksen viihdevastaavana, useiden musiikkialan tehtävien ohella. Näissä tehtävissä hän päätyi tilanteisiin, joissa hän joutui jäljittämään rikollisia ja pelastamaan ihmisiä pulasta.
Rocky Fortunen roolihahmossa oli useita viitteitä Frank Sinatraan. Esimerkiksi jaksossa Football Fix Fortune alkaa kadulla kävellessään laulaa Sinatran kappaletta "I've Got the World on a String".
Fortunen ohella ainoa jatkuva roolihahmo sarjassa oli Barney Phillipsin esittämä poliisikersantti Hamilton J. Finger. Vierailevina näyttelijöinä sarjassa esiintyivät muun muassa Raymond Burr, Ed Begley ja Jack Kruschen.
Sarjan luonut George Lefferts oli myös sarjan pääkäsikirjoittajana, yhdessä Ernest Kinoyn kanssa. Aikaisemmin he olivat tehneet yhteistyötä muun muassa tieteiskuunnelmasarjojen X Minus One ja Dimension X parissa. Sarjan kertojana toimi Edward "Eddie" King.
Viimeinen jakso Boarding House Doublecross lähetettiin 30. maaliskuuta 1954, vajaa viikko sen jälkeen kun Sinatra oli saanut parhaan miessivuosan Oscar-palkinnon roolistaan sotamies Angelo Maggiona elokuvassa Täältä ikuisuuteen. Sarjan lähestyessä loppuaan, lähes jokaisen jakson käsikirjoitukseen lisättiin fraasi from here to eternity viittauksena Sinatran elokuvarooliin.
Jaksoluettelo

| # | Esityspäivä | Nimi |
| --- | --- | --- |
| 1 | 6. lokakuuta 1953 | "Oyster Shucker" ("Pearl Smugglers") |
| 2 | 13. lokakuuta 1953 | "Steven in a Rest Home" ("Insurance Fraud"; "Steven Crandall"; "Double Indemnity") |
| 3 | 20. lokakuuta 1953 | "Ship's Steward" ("Shipboard Jewel Robbery") |
| 4 | 27. lokakuuta 1953 | "Pint-Sized Payroll Bandit" ("Short Order Cook") |
| 5 | 10. marraskuuta 1953 | "$100 an Hour Messenger" ("Messenger Boy"; "Messenger For Murder") |
| 6 | 17. marraskuuta 1953 | "A Little Jazz Goes a Long Way to Murder" ("A Hepcat Kills the Canary") |
| 7 | 24. marraskuuta 1953 | "Drama Critic's Bodyguard" ("Nursemaid to a Drama Critic"; "Murder on the Aisle") |
| 8 | 1. joulukuuta 1953 | "Art Store Handyman" ("Parlormaid to a Statue"; "Murder Among the Statues") |
| 9 | 8. joulukuuta 1953 | "The Kid and the Carnival" ("Carnival One Way") |
| 10 | 15. joulukuuta 1953 | "Paid Companion" ("Companion to a Chimp") |
| 11 | 22. joulukuuta 1953 | "Department Store Santa" ("The Plot to Murder Santa Claus") |
| 12 | 29. joulukuuta 1953 | "Prize Fighter" ("Prize Fighter Setup") |
| 13 | 5. tammikuuta 1954 | "On the Trail of a Killer" ("Love and Death"; "Sister Ellie's Dead") |
| 14 | 12. tammikuuta 1954 | "Ride 'em Cowboy" ("Rodeo Murder") |
| 15 | 19. tammikuuta 1954 | "Murder In the Museum ("The Museum Murder"; "Museum of Ancient History") |
| 16 | 26. tammikuuta 1954 | "Hollywood or Boom" ("Hauling Nitro") |
| 17 | 2. helmikuuta 1954 | "Football Fix" |
| 18 | 9. helmikuuta 1954 | "Social Director" ("Catskills Cover-Up") |
| 19 | 16. helmikuuta 1954 | "Too Many Husbands" ("The Too-Much-Married Blonde") |
| 20 | 23. helmikuuta 1954 | "Hit List" ("Decoy For Death"; "The Grinder") |
| 21 | 2. maaliskuuta 1954 | "Drug Addict" ("The Doctor's Dilemma") |
| 22 | 9. maaliskuuta 1954 | "Let's Find a Murderer"  ("Incident in a Bar"; "Fresh Corpse") |
| 23 | 16. maaliskuuta 1954 | "The Little Voice of Murder"  ("Psychological Murder"; "Witness to a Kill"[tai "Will"]) |
| 24 | 23. maaliskuuta 1954 | "Rocket to the Morgue" ("Rocket Racket"; "Zenith Foundation") |
| 25 | 30. maaliskuuta 1954 | "Boarding House Doublecross" |
Aiheesta muualla

Rocky Fortunen jaksoja MP3-muodossa archive.orgissa
Royal Australian Navy Memorial

Royal Australian Navy Memorial
Royal Australian Navy Memorial tai Sailors and Ships on Australian laivaston muistomerkki ANZAC Paradessa Canberran kaupungissa Australiassa. Muistomerkki paljastettiin vuonna 1986. Pronssinen veistos esittää ihmisiä tyypillisissä laivaston tehtävissä. Veistoksen suunnitteli ja valmisti Ante Dabro.
Aiheesta muualla

Kuvia tai muita tiedostoja aiheesta Royal Australian Navy Memorial Wikimedia Commonsissa
Ruutana (täsmennyssivu)

Ruutana voi tarkoittaa seuraavia:
ruutana (carassius carassius), kala
Ruutana, kylä ja kaupunginosa Kangasalla
Ruutana, järvi Kinnulassa
Ruutana, järvi Lestijärvellä
Ruutana, järvi Jämsässä
Ruutana, järvi Nokialla
Ruutana, lampi Orivedellä
Ruutana, järvi Tampereella
Ruutana, järvi Ylöjärvellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ruutana”, voi hakea sivunnimihaulla, laajalla sivunnimihaulla tai tekstihaulla.
Ronald Pettersson

| Mitalit | Mitalit | Mitalit |  |
| --- | --- | --- | --- |
|  Ronald Pettersson |  Ronald Pettersson |  Ronald Pettersson |  |
Maa:   Ruotsi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Innsbruck 1964 | jääkiekko |  |
Ronald Pettersson (16. huhtikuuta 1935 Surahammar, Ruotsi – 6. maaliskuuta 2010) oli ruotsalainen jääkiekkoilija. Pettersson, lempinimeltään ”Sura-Pelle”, oli Ruotsin parhaimpia jääkiekon pelaajia 1950- ja 1960-luvuilla. Hän pelasi puolustajana ja oikeana laitahyökkääjänä. Hän pelasi 252 maaottelua Ruotsin maajoukkueessa.
Pettersson toimi myös jääkiekkovalmentajana uransa jälkeen. Hän valmensi Ruotsin nuorten maajoukkuetta ja Ruotsin miesten maajoukkuetta. Hän myös valmensi Norjan maajoukkuetta vuosina 1978–1981.
Frölunda on jäädyttänyt Petterssonin pelinumeron 14.
Seuraura

Surahammar IF 1951–1955
Södertälje SK 1955–1960
Västra Frölunda IF 1960–1968
Saavutukset

jääkiekon olympiahopea 1964
kolmet olympiakisat 1956, 1960, 1964
jääkiekon maailmanmestaruus 1957, 1962
jääkiekon MM-hopea 1963, 1964, 1967
jääkiekon MM-pronssi 1958, 1965, 1975 & 1976 valmentajana
kolmettoista jääkiekon maailmanmestaruuskisat vuosina 1955–1967
jääkiekon Ruotsin mestaruus 1956, 1965
Nuorten EM-kulta 1971–1972 & 1973–1974 valmentajana
Nuorten EM-hopea 1968–1969 valmentajana
Nuorten EM-pronssi 1969–1970 valmentajana
Erikoispalkintoja

Valittu IIHF:n Hall of Fameen pelaajana 2004
Guldpucken 1959
Roger Torres

| 0 | 1 | 2 |
| --- | --- | --- |

Henkilötiedot
Syntymäaika: 13. heinäkuuta 1991 (ikä 33)
Syntymäpaikka: Barrancabermeja, Kolumbia
Pelipaikka: hyökkäävä keskikenttäpelaaja
Pituus: 165 cm
Seura
Seura: Tampereen Ilves
Pelinumero: 70
Seurat
| Vuodet | Seura | O (M) |
| 2008–2009 2009–2012 2010–2011 2012– | Alianza Petrolera América → Philadelphia Union (laina) Philadelphia Union |   15 (0) 46 (3) 0 (0) |
 Seurajoukkueuran tilastot kattavat vain kansalliset sarjat, päivitetty 1. helmikuuta 2012.
Roger Torres (s. 13. heinäkuuta 1991 Barrancabermeja, Kolumbia) on kolumbialainen jalkapalloilija, pelipaikaltaan hyökkäävä keskikenttäpelaaja. Hän edustaa kaudella 2021 Suomen Veikkausliigassa pelaavaa Tampereen Ilvestä.
Ura

Torres on Envigadon kasvatti. Ammattilaisuransa hän aloitti Kolumbian toiseksi korkeimman sarjatason Primera B:n Alianza Petrolerassa helmikuussa 2008. Heinäkuussa 2009 hän siirtyi korkeimman sarjatason Primera A:n América de Caliin, jossa hän pelasi 15 ottelussa.
Pohjois-Amerikan Major League Soccerin tulokasjoukkue Philadelphia Union hankki Torresin riveihinsä lainasopimuksella maaliskuussa 2010. Hän teki ensiesiintymisensä MLS:ssä kauden 2010 avauskierroksella 25. maaliskuuta Seattle Soundersiä vastaan. Torresin lainasopimusta jatkettiin kaudella 2011, ja tammikuussa 2012 seurat tekivät siirrosta pysyvän.
Aiheesta muualla

Kuvia tai muita tiedostoja aiheesta Roger Torres Wikimedia Commonsissa
Roger Torresin esittely Philadelphia Unionin sivustolla (englanniksi)
Roger Torresin esittely Major League Soccerin sivustolla (englanniksi)
Ilves – Veikkausliiga
1 Leislahti |
2 Ollila |
3 Loa Loa |
4 Aspegren |
5 Katz |
6 Arifi |
7 Veteli |
8 Jäntti |
9 Mettälä |
10 Luna |
11 Sarr |
12 Huuhtanen |
13 Mensah |
14 Siira |
15 Almen |
16 Miettunen |
17 Pietola |
18 Blanco |
19 Mömmö |
20 Rautiola |
21 Gbe |
22 Özcelik |
23 Hasa |
25 Kyllönen |
27 Rönnberg |
29 Jukkola |
32 Vertainen |
49 Oteng |
70 Torres |
Valmentaja Wiss
Robert Arrak

| Robert Arrak> Henkilötiedot |
| --- | --- |
Syntynyt: 1. huhtikuuta 1999 (ikä 25) Tallinna, Viro
Kansalaisuus:   Viro
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  88 kg
Seura
Seura:  KH Toruń
Sarja:  Polska Hokej Liga
Pelaajaura
Pääsarjaura:  2015–
Aik. seurat:  Kiekko-Vantaa (Mestis) Sport (SML) RB Hockey Juniors (AlpsHL)
Robert Arrak (s. 1. huhtikuuta 1999 Tallinna, Viro) on virolainen jääkiekkoilija, joka pelaa Puolan Polska Hokej Ligan KH Toruńissa. Hän on pelipaikaltaan keskushyökkääjä, mutta Arrak osaa pelata myös laidassa.
Ura > Seuraura

Arrak on HC Unistars Tallinnan kasvatti. Hän muutti jo 14-vuotiaana Suomeen ja siirtyi Espoo Bluesin C-nuoriin kaudeksi 2013–2014. Kaudella 2014–2015 Arrak voitti koko C-nuorten SM-sarjan pudotuspelien piste- ja syöttöpörssin tehoilla 5+11=16. Hän voitti kauden päätteeksi C-nuorten Suomenmestaruuden. Kaudella 2015–2016 Arrak voitti B-nuorten SM-sarjan runkosarjan jäähypörssin 113 minuutillaan. Hän voitti kauden päätteeksi B-nuorten SM-hopeaa. Arrak debytoi kauden aikana myös miesten peleissä pelattuaan vain 16-vuotiaana kaksi ottelua kotimaansa Meistriliigaa Viron alle 20-vuotiaiden maajoukkueen paidassa.
Kauden 2016–2017 Arrak aloitti Bluesin A-nuorissa. Hän pelasi myös yhden Meistriliigan ottelun Viron alle 20-vuotiaiden maajoukkueessa, kunnes marraskuussa 2016 Arrak siirtyi varaamattona pelaajana ns. "tender-sopimuksella" Yhdysvaltain USHL-junioriliigan Cedar Rapids RoughRidersiin. Kaudeksi 2017–2018 hän palasi Suomeen ja siirtyi Jokereiden A-nuoriin. Arrak voitti joukkueen sisäisen pistepörssin tehoilla 21+22=43. Hän edusti Jokereita kauden aikana myös Junior Club World Cupissa, jossa Arrak oli joukkueen paras pistemies ja syöttäjä tehoilla 2+5=7. Loppukaudella seura lainasi hänet Mestis-joukkue Kiekko-Vantaaseen, jossa Arrak pelasi kauden loppuun. Hän teki siellä yhdeksässä runkosarjaottelussa tehot 1+1=2 ja viidessä playoff-ottelussa kaksi syöttöpistettä.
Arrak siirtyi kaudeksi 2018–2019 1+1-vuotisella sopimuksella SM-liigajoukkue Vaasan Sportiin. Hän teki pääsarjadebyyttinsä ammattilaistasolla runkosarjan avauskierroksella 14. syyskuuta 2018 Pelicansia vastaan. Arrak merkittiin Sportin kakkosketjun oikeaan laitaan Aleksi Ainalin ja Roope Talajan viereen. Hän sai ottelussa jääaikaa 9.13 minuuttia. Arrak pelasi kauden aikana neljä SM-liigaottelua ilman tehopisteitä. Hän pelasi miesten pelejä myös kuusi Mestis-ottelua lainalla Kokkolan Hermeksessä. Arrak pelasi suurimman osan kaudestaan kuitenkin Sportin A-nuorissa, jossa hän voitti kauden päätteeksi SM-pronssia.
Kaudeksi 2019–2020 Arrak siirtyi vuoden mittaisella sopimuksella monikansallista Alps Hockey Leaguea itävaltalaiseen RB Hockey Juniorsiin. Hän oli joukkueen paras pistemies tehoilla 21+22=43. Arrak edusti Red Bullia kauden aikana myös Junior Club World Cupissa.
Arrak palasi kaudeksi 2020–2021 Suomeen ja hän siirtyi 1+2-vuotisella sopimuksella Rauman Lukkoon. Arrak hankittiin lähtökohtaisesti seuran U20-joukkueeseen, jossa hän pelasi lopulta koko kauden. Arrak oli tehoilla 15+15=30 joukkueen toiseksi paras maalintekijä ja kolmanneksi paras pistemies. Hän voitti kauden päätteeksi U20 SM-sarjan mestaruuden.
Lukko ei käyttänyt Arrakin sopimuksessa ollutta optiota, vaan hän siirtyi kaudeksi 2021–2022 vuoden mittaisella sopimuksella Puolan Polska Hokej Ligan KH Toruńiin.
Ura > Maajoukkueura

Arrak edusti Viroa IB-divisioonan MM-kilpailuissa vuosina 2017, 2018 ja 2019, joista vuoden 2018 turnaus päättyi pronssiin. Hän pelasi myös Pyeongchangin olympiakisojen 2018 ja Pekingin olympiakisojen 2022 karsinnoissa. Arrak pelasi ensimmäisenä mainitussa ennakkokarsintaturnauksessa vain 16-vuotiaana.
Arrak pelasi myös alle 20-vuotiaiden IIA-divisioonan MM-kilpailuissa vuosina 2015, 2016 ja 2017, joista vuoden 2016 turnaus päättyi pronssiin. Vuoden 2015 turnauksessa hän jakoi Viron sisäisen tehotilaston voiton kolmen muun pelaajan kanssa lukemalla +2. Arrak pelasi myös alle 18-vuotiaiden IIB-divisioonan MM-kilpailuissa vuonna 2014, jolloin hän voitti kultaa ja oli nostamassa Viroa seuraavaksi vuodeksi IIA-divisioonaan.
Robert Anderson

Robert Anderson on ainakin seuraavien henkilöiden nimi:
Taide ja viihde

Robert Rowand Anderson (1834–1921), skotlantilainen arkkitehti
Robert Alexander Anderson (1894–1995), yhdysvaltalainen säveltäjä
Robert Anderson (1917–2009), yhdysvaltalainen näytelmäkirjailija ja käsikirjoittaja
Robert Anderson (1919–1995), yhdysvaltalainen gospellaulaja ja -säveltäjä
Robert J. Anderson (1933–2008), yhdysvaltalainen näyttelijä ja televisiotuottaja
Robert G. W. Anderson, British Museumin johtaja 1992–2002
Robert Mailer Anderson (s. 1968), yhdysvaltalainen kirjailija
Robert Theodore Anderson (1934–2009), yhdysvaltalainen urkuri ja säveltäjä
Laki ja politiikka

Robert Stirling Hore Anderson (1821–1883), australialainen poliitikko
Robert H. Anderson (n. 1831–1879), newyorkilainen poliitikko
Robert Anderson (1841–1918), brittiläinen juristi ja poliisi, joka johti Viiltäjä-Jackin tapauksen tutkintaa
Robert Alexander Anderson (1858–1916), kanadalainen poliitikko
Robert P. Anderson (1906–1978), yhdysvaltalainen tuomari
Robert Bernard Anderson (1910–1989), liikemies ja poliitikko, joka toimi Yhdysvaltain valtiovarainministerinä 1957–1961
Robert Anderson (1922–1996), yhdysvaltalainen diplomaatti ja Marokon-suurlähettiläs
Robert Anderson (1936–1996), uusiseelantilainen poliitikko
Robert T. Anderson (s. 1945), Iowan varakuvernööri 1983–1987
Robert M. Anderson, Kalifornian varakuvernööri 1856–1858
Muut

Robert Anderson, englantilainen matemaatikko 1600-luvulta
Robert Anderson (1770–1833), englantilainen runoilija
Robert Anderson, skotlantilainen 1830-luvulla vaikuttanut keksijä
Robert Orville Anderson (1917–2007), yhdysvaltalainen liikemies
Robert Charles Anderson (s. 1944), biokemisti ja sukututkija
Robert Anderson (1966–2006), Texasissa viisivuotiaan lapsen murhasta teloitettu rikollinen.
Roštšino (Novgorodin alue)

| Roštšino Рощино |
| --- | --- |
 Roštšino
 Koordinaatit: 58°1′36″N, 33°19′7″E 
Valtio:  Venäjä
Subjekti:  Novgorodin alue
Piiri:  Valdai
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  337,03 km²
Väkiluku (2011):  1 300
 
 Kunnan kotisivu 
Infobox OKVirheellinen NIMI-arvo: 
Roštšino (ven. Рощино) on maalaiskunta ja sen keskustaajama Novgorodin alueen Valdain piirissä Venäjällä. Se sijaitsee Valdai- ja Užinjärvien välisellä kannaksella 15 kilometriä Valdaista koilliseen. Taajamassa on vajaat 800 ja kunnassa 1 300 asukasta (vuonna 2011).
Roštšinon kunnan pinta-ala on 337,03 neliökilometriä. Se rajoittuu pohjoisessa Novgorodin alueen Okulovkan piiriin, idässä Tverin alueeseen, etelässä Valdain piirin Jedrovon ja Korotskon kuntiin sekä lännessä Valdain kaupunkiin ja Kostkovon kuntaan. Pinta-alasta 77,0 % on metsää, 13,5 % vesistöjä ja 5,9 % maatalousmaata. Valtaosa alueesta kuuluu Valdain kansallispuistoon.
Keskustaajaman lisäksi kuntaan kuuluu 17 kylää: Bainevo, Borisovo, Dolgije Borody, Gorka, Jaštšerovo, Jedno, Kljutši, Neljuška, Novaja, Novotroitsy, Plotitšno, Stanki, Šuja, Terehovo, Usadje, Užin ja Zakidovo. Roštšinon taajaman ohella suurempia asutuskeskuksia ovat reilun 300 asukkaan Šuja ja sadan asukkaan Dolgije Borody. Šujan kunta liitettiin Roštšinoon vuonna 2010.
Seudulla on aikaisemmin ollut 1600-luvulla syntynyttä karjalaisasutusta. Karjalaa puhuttiin vielä 1900-luvun alussa ainakin Borisovon ja Novajan kylissä. Peter von Köppenin 1800-luvun puolivälissä laatima Luoteis-Venäjän etnografinen kartta mainitsee karjalaisina myös Jednon ja Šujan kylät.
Työvoimasta 66 % työskentelee kunnan ulkopuolella. Paikallisista elinkeinoista tärkeimmät ovat hallinto ja erilaiset julkiset palvelut. Kunnan alueella sijaitsee Venäjän presidentin huvila-alue sekä joukko muita lomakyliä. Jednon kylässä toimii karjatila.
Kylistä on linja-autoyhteydet Valdaihin ja Borovitšiin. Keskustaajaman palveluihin kuuluvat lastentarha, keskikoulu, kulttuuritalo, kirjasto, lääkintäasema ja posti. Šujassa on kulttuuritalo, kirjasto, lääkintäasema ja postikonttori.
Seudulla on lukuisia muinaisia asuin- ja hautapaikkoja. Rakennusmuistomerkkeihin kuuluvat Iverskin luostari Valdaijärven saarella sekä Novotroitsyn ja Užinin kirkot.
Aiheesta muualla

Roštšinon kunnan sivusto (venäjäksi)
Rudolph Walker

Rudolph Walker
Rudolph Walker OBE (s. 28. syyskuuta 1939) on näyttelijä. Hän syntyi Trinidad ja Tobagolla, mutta muutti sittemmin Isoon-Britanniaan.
Walker saavutti mainetta pääasiassa komediarooleillaan useissa televisiosarjoissa. Hän on kuitenkin esiintynyt muissakin sarjoissa ja myös elokuvissa. 2000-luvulla hänellä on ollut vakituinen rooli EastEndersissä.
Walkerista tehtiin Brittiläisen imperiumin ritarikunnan upseeri vuonna 2006.
Aiheesta muualla

Rudolph Walker Internet Movie Databasessa. (englanniksi)
Robert I (Dreux)

Dreux’n kreivien vaakuna: sininen ja kultainen ruudutus punaisen reunuksen sisällä.
Robert I Suuri (ransk. Robert Ier de Dreux dit le Grand) (n. 1123 – 11. lokakuuta 1188) oli Dreux’n kreivi ja Ranskan kuninkaan Ludvig VI:n ja hänen puolisonsa Savoijin Adèlaiden viides poika.
Tausta

Robert sai vuonna 1137 apanage-läänityksenä isältään Dreux’n kreivikunnan, joka oli Kapetinki-suvun vanhoja perintömaita ja kuninkaan titulaariin kuuluva arvo. Tämän arvon Robert piti itsellään aina vuoteen 1184 saakka, jolloin hän luovutti sen pojalleen Robert II:lle.
Vuonna 1145 solmimansa avioliiton, Évreux’n Harvissen kanssa, myötä Robert sai itselleen myös Perchen kreivikunnan. Vuonna 1152 hän solmi jälleen edullisen avioliiton Agnès de Brainen kanssa, sillä nyt hänen hallintaansa tulivat Braine-sur-Veslen kreivikunta sekä Fère-en Tardenoisin, Pontarcyn, Neslen, Longuevillen, Quincy-en-Tardenoisin, Savignyn ja Baudementin läänitykset.
Robert I osallistui toiseen ristiretkeen ja sen yhteydessä Damaskoksen piiritykseen vuonna 1148. Vuonna 1154 hän osallistui englantilaisia vastaan tähdättyyn Séezin piiritykseen ja vuonna 1158 hän taisteli englantilaisia vastaan avoimessa sodassa.
Avioliitot ja lapset

Robert I ehti Kapetinki-suvun miesten tapaan eläessään useampaan avioon ja yleisesti ne olivat hänen kannaltaan poliittisesti, taloudellisesti ja vallan kannalta erinomaisen onnistuneita.
Enaimmäisen avioliittonsa Robert I solmi noin vuonna 1140 Rochefortin kreivin Anseau de Garlanden tyttären Agnèsin (1122–1143) kanssa. Avioliitosta syntyi:
Simon (1141–1182) La Nouen herra.
Toisen avioliittonsa Robert I solmi noin vuonna 1144 Salisburyn kreivin Gautier d’Évreux’n tyttären Harvisen (1118–1152) kanssa. Tästä avioliitosta syntyi:
Adèle (1145-vuoden 1210 jälkeen). Avioitui 1156 Breteuilin kreivin Valéran III:n kanssa, sitten uudelleen vuonna 1161 Châtillon herran Guy II:n kanssa, kolmannen avioliiton hän solmi Jean I Thorotten (kuollut 1176) kanssa ja neljännen ja viimeisen avioliittonsa ennen vuotta 1183 Soissonsin kreivin Raoul I de Neslen (kuollut 1235) kanssa.
Kolmannen avioliittonsa Robert I solmi vuonna 1152 Brainen kreivin Guy de Baudemontin tyttären Agnèksen kanssa (1130–1202 tai 1218). Tästä avioliitosta olivat lapset:
Robert II (1154 k. 1218), Dreux’n et Brainem kreivi.
Henri (1155 k. 1199), Orléansin piispa
Alix (1156 k. jälkeen 1217), avioituu 1174 Coucyn herran Raoul I (1135 k. 1191) kanssa.
Philippe (1158 k. 1217), Beauvaisin piispa-kreivi.
Isabeau (1160 k. 1239), avioituu 1178 Broyesin Hugues III (k. 1199) kanssa.
Pierre (1161 k. 1186)
Guillaume (1163 k. jälkeen 1189), Brayen, Torcyn ja Chillyn herra.
Jean (1164 k. jälkeen 1189)
Mamilie (1166 k. 1200)
Marguerite (1167), luostarissa.